b'\n_START_ARTICLE_\nRohloff AG\n_START_PARAGRAPH_\nRohloff AG er et tysk selskap fra Fuldatal n\xc3\xa6r Kassel som produserer navgir for sykler, sykkelkjeder og verkt\xc3\xb8y som er kjent for deres holdbarhet og gode funksjon. Rohloffs logo er en svart siluett av en ravn p\xc3\xa5 en gul bakgrunn, og selskapets slogan er \xc2\xabNo slogan, just facts\xc2\xbb._NEWLINE_Rohloff AG ble etablert i 1986 og f\xc3\xb8rste produkt var et avansert og kostbart sykkelkjede med modellbetegnelse SLT 99. Selskapet lager ogs\xc3\xa5 verkt\xc3\xb8y for sykkel, s\xc3\xa5som m\xc3\xa5leverkt\xc3\xb8y for \xc3\xa5 sjekke slitasje p\xc3\xa5 sykkelkjeder.\n_START_SECTION_\nSpeedhub 500/14\n_START_PARAGRAPH_\nP\xc3\xa5 1990-tallet utviklet innehaver Bernhard Rohloff produktet som selskapet er best kjent for idag, det innovative planetnavgiret Speedhub 500/14. I 2008 var produksjonen av Rohloff Speedhub rundt 20 000 enheter.'